# EESTI MEISTRIVÕISTLUSED TULETÕRJESPORDIS 2019

## Juhend

1. **Võistluste korraldamise eesmärk**

1.1. Tuletõrjespordi Eesti meistrivõistluste võistlussarja eesmärgid on järgmised:

* selgitada välja Eesti parimad tuletõrjesportlased neljal tuletõrjespordi võistlusalal;
* pakkuda tuletõrjespordi harrastajatele võistlusväljundit ning -kogemusi;
* suurendada tuletõrjesporti harrastavate noorte ja täiskasvanute arvu;
* pakkuda rakenduslikku ja huvitavat väljundit vabatahtlikele ja kutselistele päästjatele;
* tõsta tuletõrjespordi üldist taset Eestis.

### Võistlejad ja osalemise tingimused

* 1. Võistlustel võivad osaleda kõik vastavat ettevalmistust omavad sportlased, kellel puuduvad tervislikud vastunäidustused.
	2. Individuaalaladel jaotatakse sportlased järgmistesse vanusegruppidesse:
	+ Vanusegrupp „**PD**“ – noormehed sünniaastaga 2007 või hiljem
	+ Vanusegrupp „**PC**“ – noormehed sünniaastaga 2005-2006
	+ Vanusegrupp „**PB**“ – noormehed sünniaastaga 2003-2004
	+ Vanusegrupp „**PA**“ – noormehed sünniaastaga 2001-2002
	+ Vanusegrupp „**M**“ – mehed sünniaastaga 2000 või varem
	+ Vanusegrupp „**TC**“ – tüdrukud sünniaastaga 2005 või hiljem
	+ Vanusegrupp „**TB**“ – tüdrukud sünniaastaga 2003-2004
	+ Vanusegrupp „**TA**“ – tüdrukud sünniaastaga 2001-2002
	+ Vanusegrupp „**N**“ – naised sünniaastaga 2000 või varem
	1. Võistkondlikel aladel jaotatakse sportlased järgmistesse vanusegruppidesse:
	+ Vanusegrupp „**Täiskasvanud**“ – mehed ja naised sünniaastaga 2002 või varem
	+ Vanusegrupp „**Noored**“ – noormehed ja neiud sünniaastaga 2003 või hiljem
	1. Iga võistleja täidab võistlussarjas osalemiseks võistleja ankeedi (LISA 1, eraldi dokumendis), kus sisalduvad järgmised andmed:
* Võistleja ees- ja perekonnanimi;
* Võistleja sünnikuupäev;
* Võistleja e-posti aadress, telefoninumber ning postiaadress;
* Võistleja allkiri, kinnitamaks piisava ettevalmistuse saamist võistlustel osalemiseks ning tervislike vastunäidustuste puudumist vastavate võistlusalade harrastamiseks. Alla 18-aastastel võistlejatel tuleb esitada eelneva asemel lapsevanema ja treeneri/juhendaja vastavasisuline kirjalik nõusolek.
* Märge selle kohta, millistel osavõistlustel ja aladel võistleja käesoleval võistlushooajal kavatseb osaleda.

### Võistlusalad

* 1. Eesti meistrivõistlustel võisteldakse neljal tuletõrjespordi võistlusalal – individuaalselt konksredeliga ronimises õppetorni ning 100 m takistusriba läbimises ja võistkondlikult 4 x 100 m tuletõrjeteatejooksus ning mootorpumbaga hargnemises.
	2. Individuaalaladel on harjutuste raskusaste järgnev:
		1. Kõikides naiste vanusegruppides („**TC**“, „**TB**“, „**TA**“, „**N**“, „**PD**“):
* Konksredeliga ronimine õppetorni teisele korrusele (redel seinas);
* 100 m takistusriba läbimisel on takistusteks tõke (kõrgus maapinnast 70 cm) ning poom (kõrgus maapinnast 80 cm). Voolikurullide kogumass peab olema üle 4 kg, joatoru mass vähemalt 400 grammi.
	+ 1. Vanusegrupis („**PC**“):
* Konksredeliga ronimine õppetorni teisele korrusele (redel seinas);
* 100 m takistusriba läbimisel on takistusteks plank (kõrgus maapinnast 170 cm) ning poom (kõrgus maapinnast 80 cm). Voolikurullide kogumass peab olema üle 4 kg, joatoru mass vähemalt 400 grammi.
	+ 1. Vanusegrupis („**PB**“):
* Konksredeliga ronimine õppetorni teisele korrusele;
* 100 m takistusriba läbimisel on takistusteks plank (kõrgus maapinnast 170 cm) ning poom (kõrgus maapinnast 80 cm). Voolikurullide kogumass peab olema üle 5 kg, joatoru mass vähemalt 400 grammi.
	+ 1. Vanusegrupis („**PA**“):
* Konksredeliga ronimine õppetorni kolmandale korrusele;
* 100 m takistusriba läbimisel on takistusteks plank (kõrgus maapinnast 200 cm) ning poom (kõrgus maapinnast 120 cm). Voolikurullide kogumass peab olema üle 5 kg, joatoru mass vähemalt 400 grammi.
	+ 1. Vanusegrupis („**M**“):
* Konksredeliga ronimine õppetorni neljandale korrusele;
* 100 m takistusriba läbimisel on takistusteks plank (kõrgus maapinnast 200 cm) ning poom (kõrgus maapinnast 120 cm). Voolikurullide kogumass peab olema üle 5 kg, joatoru mass vähemalt 400 grammi.
	1. Võistkondlikel aladel on harjutuste raskusaste järgnev:
		1. Vanusegrupis („**Täiskasvanud**“):
			1. 4 x 100 m tuletõrjeteatejooks:
* I etapp – 30 m kaugusel stardist asub maja, millele on eelnevalt paigaldatud tuletõrje keppredel. Majalt laskumiseks on horisontaaltasapinnad 175 cm ning 90 cm kõrgusel maapinnast.
* II etapp – 50 m kaugusel etapi stardist asub plank kõrgusega 170 cm.
* III etapp – 15 m kaugusel etapi stardist asuvad kaks kokku keritud voolikurulli, 25 m kaugusel etapi stardist algab 80 cm kõrguse poomi tõusulaud. 55 m kaugusele etapi stardist paigaldatakse hargmik ning 80 m kaugusele etapi stardist tõmmatakse rajale joon, mis märgib joatoru lahti ühendamise piiri.
* IV etapp – 20 m kaugusel etapi stardist asub pulberkustuti, milles on $5\pm 1$ kg pulbrit. 50 m kaugusel etapi stardist asub tähistatud 50 x 50 cm ruudukujuline ala, millesse tuleb kustuti püsti asetada.
	+ - 1. Mootorpumbaga hargnemine:
* Mootorpumba tüüp: PH-DELTA
* Märklaudadeks on ligikaudu 170 cm kõrgustel alustel pallid (LISA 3) Aeg seiskub, kui kahest pallist viimane ei puuduta enam alust. Sihtmärgid asuvad tulejoonest 5 m kaugusel ning üksteisest 5,5 m kaugusel.
* Tulejoone kaugus platvormi keskkohast 65 m.
* Veepaagi kaugus platvormi servast: 2 m.
* Varustus platvormil:
	+ Joatorud - 2 tk
	+ Hargmik - 1 tk
	+ 77 mm survevoolik 20 m – 2 tk
	+ 51 mm survevoolik 20 m – 4 tk
	+ Imivoolik 4 m – 1 tk
	+ Imisõel – 1 tk
	+ Voolukivõtmed – 2 tk
* Kõik ühendusliitmikud on Bogdanov-tüüpi.
	+ 1. Vanusegrupis („**Noored**“):
			1. 4 x 100 m tuletõrjeteatejooks:
* I etapp – 30 m kaugusel stardist asub maja, millele on eelnevalt paigaldatud tuletõrje keppredel. Majalt laskumiseks on horisontaaltasapinnad 175 cm ning 90 cm kõrgusel maapinnast.
* II etapp – 50 m kaugusel etapi stardist asub plank (tõke) kõrgusega 70 cm.
* III etapp – 15 m kaugusel etapi stardist asuvad kaks kokku keritud voolikurulli, 25 m kaugusel etapi stardist algab 80 cm kõrguse poomi tõusulaud. 55 m kaugusele etapi stardist paigaldatakse hargmik ning 80 m kaugusele etapi stardist tõmmatakse rajale joon, mis märgib joatoru lahti ühendamise piiri.
* IV etapp – 20 m kaugusel etapi stardist asub pulberkustuti, milles on $5 \pm 1$ kg pulbrit. 50 m kaugusel etapi stardist asub tähistatud 50 x 50 cm ruudukujuline ala, millesse tuleb kustuti püsti asetada.
	+ - 1. Mootorpumbaga hargnemine:
* Mootorpumba tüüp: PH-DELTA
* Märklaudadeks on ligikaudu 170 cm kõrgustel alustel pallid (LISA 3). Aeg seiskub, kui kahest pallist viimane ei puuduta enam alust. Sihtmärgid asuvad tulejoonest 5 m kaugusel ning üksteisest 5,5 m kaugusel.
* Tulejoone kaugus platvormi keskkohast 45 m.
* Veepaagi kaugus platvormi servast: 2 m.
* Varustus platvormil:
	+ Joatorud - 2 tk
	+ Hargmik - 1 tk
	+ 77 mm survevoolik 20 m – 2 tk
	+ 51 mm survevoolik 20 m – 2 tk
	+ Imivoolik 4 m – 1 tk
	+ Imisõel – 1 tk
* Ühendusliitmikud on kõik Bogdanov-tüüpi.
	1. Mootorpumbaga hargnemises on mõlema vanusegrupi võistkonna suuruseks 6 liiget. Võistkondade sooline jaotus on vaba.
	2. 4 x 100 m tuletõrjeteatejooksus on võistkonna suuruseks 4 liiget. Iga võistkonna liige tohib läbida vaid ühe etapi. Võistkondade sooline jaotus on vaba.

### Võistlusreeglid

* 1. Võistlused toimuvad vastavalt tuletõrjespordivõistluste eeskirjale, mis on kinnitatud Eesti Tuletõrjespordi Liidu poolt 2012. aastal.
		1. Täpsustused ja erisused:
* 100 m takistusriba läbimises ning 4 x 100 m tuletõrjeteatejooksus on voolikuliitmike tüüp võistleja valida.
* 100 m takistusriba läbimises on vanusegruppidel „**TC**“, „**TB**“, „**TA**“, „**N**“, „**PD**“ ja „**PC**“ ning 4 x 100 m teatejooksus vanusegrupis „**Noored**“ voolikute minimaalne kaal 4 kg.
* Mootorpumbaga hargnemises on igal võistkonnal ettevalmistamiseks kuni 5 minutit vahetult enne oma võistluskatset. Ettevalmistusaeg algab kohtuniku märguande peale. Enne ettevalmistusaja algust ei tohi võistkonna liikmed platvormile varustust asetada. Võistkonna treener/juhendaja võib ettevalmistusajal varustuse paika seadmisega võistlejaid abistada.
* Imivooliku otsa peab enne veepaaki sukeldamist olema ühendatud imisõel. Imisõel peab harjutuse lõppedes olema imivoolikuga ühendatud.
* Võistkond valib startimiseks ühe kahest stardijoonest (vt Lisa 2). Kõik võistkonna liikmed peavad startima sama stardijoone tagant. Valestardi sooritamisel diskvalifitseeritakse võistkond antud katselt. Stardimärguandele eelneb starteri käsklus „Kohtadele“.
* Iga joajuht tohib sihtida vaid oma sihtmärki. Juhul kui joajuht tabab tahtlikult või tahtmatult mõlemat sihtmärki, võistkond diskvalifitseeritakse.
* Vanusegrupil „Noored“ käivitatakse mootorpump enne harjutuse algust. Vanusegrupi „Täiskasvanud“ võistlejad peavad mootorpumba ise käivitama.
* Imivoolik võib ulatuda üle platvormi serva ning puudutada maapinda. Imivooliku asetamine asendisse, mis seda kahjustab, on keelatud.
	1. Peakohtunikul ja ala vanemkohtunikul on õigus sportlast või võistkonda starti mitte lubada, kui tal tekib kahtlus varustuse turvalisuse osas.

### Osavõistluste toimumise ajad ja kohad

* 1. Eesti meistrivõistluste osavõistlused toimuvad 2019. aastal järgmiselt:

|  |  |  |  |
| --- | --- | --- | --- |
| **Etapi number** | **Toimumise kuupäev** | **Toimumise koht** | **Toimuvad alad** |
| **I** | 14.06.2019 | Türi Linnastaadion | Konksredeliga ronimine, 100 m takistusriba läbimine |
| **II** | 28.06.2019 | Pärnu-Jaagupi staadion | 4 x 100 m tuletõrjeteatejooks, mootorpumbaga hargnemine |
| **III** | 12.07.2019 | Türi Linnastaadion | Konksredeliga ronimine, 100 m takistusriba läbimine |
| **IV** | 02.08.2019 | Pärnu-Jaagupi staadion | 4 x 100 m tuletõrjeteatejooks, mootorpumbaga hargnemine |
| **V** | 16.08.2019 | Türi Linnastaadion | Konksredeliga ronimine, 100 m takistusriba läbimine |
| **VI** | 30.08.2019 | Pärnu-Jaagupi staadion | 4 x 100 m tuletõrjeteatejooks, mootorpumbaga hargnemine |

* 1. Võistlused algavad kell 10.15. Kell 10.00 toimub võistluste avamine. Sõltuvalt kohtunike olemasolust otsustatakse vahetult enne võistluste algust, kas korraga toimub üks või kaks võistlusala.

### Võistluste tulemused ja autasustamine

* 1. Arvestuse pidamist võistlustulemuste üle peab sekretariaat.
	2. Paremusjärjestus **individuaalaladel** selgitatakse igal osavõistlusel mõlema võistlusala tulemuste põhjal eraldi ning igas vanusegrupis eraldi. Mõlemal individuaalalal koostatakse paremusjärjestuse välja selgitamiseks edetabel, kuhu kantakse sportlase parim sel hooajal saavutatud tulemus.
	3. **Võistkondlikel** **aladel** selgitatakse paremusjärjestus mõlemal võistlusalal eraldi ning mõlema vanusegrupi jaoks eraldi. Mõlemal võistkondlikul alal koostatakse paremusjärjestuse välja selgitamiseks edetabel, kuhu kantakse võistkonna parim sel hooajal saavutatud tulemus.
	4. Kõigil neljal võistlusalal peetavad edetabelid avalikustatakse pärast igat osavõistlust veebileheküljel tuletõrjesport.ee.
	5. Autasustamine:
		1. Individuaalaladel autasustatakse igal osavõistlusel selle etapi kolme parimat mõlemal alal kõikides vanusegruppides eraldi medali ja diplomiga.
		2. Võistlussarja kokkuvõttes autasustatakse mõlemal individuaalalal igas vanusegrupis eraldi kolme hooaja lõikes parima tulemuse saavutanud sportlast. Esikoha saavutanud sportlane kroonitakse Eesti meistriks vastaval võistlusalal.
		3. Eraldi tiitel antakse välja parimale kahe individuaalala kokkuvõttes. Selleks liidetakse pärast viimast osavõistlust sportlaste kõigi kolme osavõistluste parim 100 m takistusriba läbimise ning konksredeliga õppetorni ronimise aeg.
		4. Võistkondlikel aladel autasustatakse igal osavõistlusel selle etapi kolme parimat võistkonda mõlemal alal mõlemas vanusegrupis eraldi medali ja diplomiga.
		5. Võistlussarja kokkuvõttes autasustatakse mõlemal võistkondlikul alal mõlemas vanusegrupis kolme hooaja lõikes parima tulemuse saavutanud võistkonda. Esikoha saavutanud võistkonna liikmed kroonitakse Eesti meistriteks vastaval võistlusalal.
	6. Sekretariaat peab arvestust Eesti rekordite üle.

### Võistlustele registreerimine

* 1. Eesti meistrivõistlusel osalemiseks tuleb võistleja registreerida, täites lisas 1 paikneva ankeedi ja vajadusel selle lisad (näiteks lapsevanema luba) hiljemalt 4 päeva enne esimese osavõistluse toimumist ning üksikul etapil osalemiseks hiljemalt 4 päeva enne vastava etapi toimumist. Dokumendid tuleb edastada Eesti Tuletõrjespordi Liidu e-postile **tuletorjespordiliit@gmail.com**.
	2. Erikokkuleppel saab ankeedid ja selle lisad esitada sekretariaadile võistluspäeva hommikul registratuuris. Registreerimine võistlustele algab võistluspäeval kell 9.15.

### Võistluste korraldajad

* 1. Võistlusi korraldab Eesti Tuletõrjespordi Liit.
	2. Võistluste korraldustoimkonna koosseisu kuuluvad:
* Edit Tammepõld - individuaalalade osavõistluste vastutav korraldaja;
* Sirli Siller - võistkondlike alade osavõistluste vastutav korraldaja;
* Raimu Vaher - sekretariaadi ja kohtunike esindaja;
* Siim Kaaver - võistluste pealogistik.
	1. Korraldustoimkonna ülesanneteks on:
		1. Kalenderplaani koostamine;
		2. Võistluste väljakuulutamine;
		3. Võistluste ettevalmistamise koordineerimine ja läbiviimise juhtimine;
		4. Võistluspaikade ja inventari ettevalmistamisega seotud toimingud (pealogistik);
		5. Arvestuse pidamine võistluste ajal (sekretariaat);
		6. Individuaalaladel üldarvestuse pidamine kohapunktide arvestuses (sekretariaat);
		7. Auhindade soetamine ja ettevalmistamine (sekretariaat ja pealogistik);
		8. Vajaliku arvu kohtunike leidmine võistluste läbiviimiseks;
		9. Võistluste läbiviimine;
	2. Võistluse korraldajad, kohtunikud ning võistlejad eraldi selle eest tasu ei saa, kuid võimalusel tagatakse Päästeameti transport jms, et korraldajatel, kohtunikel ning võistlejatel ei tekiks isiklikke otseseid väljaminekuid seoses võistluse läbiviimise ja osalemisega.

# LISA 2. Mootorpumbaga hargnemise väljaku plaan.



# LISA 3. Mootorpumbaga hargnemise sihtmärk.

